**ROMÂNIA (nu produce efecte juridice)\***

**JUDEŢUL MUREŞ INIȚIATOR**

**MUNICIPIUL TÂRGU-MUREŞ PRIMAR**

**D.A.S.C.P.C/Serviciul activităţi culturale, sportive,tineret şi locativ SOÓS ZOLTÁN**

### **Nr. 63880 din 29.10.2020**

## Referat de aprobare

**privind aprobarea termenelor de închiriere pentru unitățile locative cu destinația de locuințe aflate în proprietatea statului sau a unităților administrativ- teritoriale Târgu Mureș și date în administrare S.C. LOCATIV S.A.**

Comisia de specialitate numită prin HCLM nr. 220/2019, a analizat referatul nr.41691 din 23.07.2020 prezentat de compartimentul de specialitate propunând întocmirea proiectului de hotărâre privind aprobarea termenelor de închiriere pentru unitățile locative cu destinația de locuințe aflate în proprietatea statului sau a unităților administrativ- teritoriale, aflate în administrare la S.C. LOCATIV S.A, conform procesului verbal nr. 43262 din 29.07.2020, întocmit în acest sens, anexat prezentei.

Durata contractelor de închiriere privind unele suprafețe locative cu destinația de locuințe din proprietatea statului sau a unităților administrativ teritoriale, respectiv locuințele naționalizate au fost prelungite succesiv prin OUG nr. 40/1999, OUG nr. 44/2009, OUG nr. 43/2014.

Ministerul Lucrărilor Publice, Dezvoltării și Administrației consideră, că nu este necesar și oportun să inițieze un act normativ în acest sens, fiecare unitate administrativ teritorială să decidă asupra prelungirii duratei contractelor de închiriere.

Respectând principiile specifice aplicabile administrației publice locale prevăzute de Constituție coroborat cu prevederile art. 75 al OUG nr. 57/2019 privind Codul Administrativ, consiliul local hotărește politicile locale

Având în vedere prevederile Noului Cod Civil cu privire la evacuarea chiriașilor care prevede în cazul contractelor de închiriere ajunse la termen o procedură simplificată, de o durată relativ scurtă, față de situația în care se parcurge procedura normală de acțiune în instanță, care este de lungă durată, perioada în care rău platnici pot cumula datorii mari, propunem următoarele termene de închiriere.

- pentru locuințele sociale maximum 6 luni, cu posibilitate de prelungire succesivă nelimitată condiționată de achitarea la zi a chiriei cât și a tuturor cheltuielilor de întreținere aferente imobilului.

- pentru locuințele naționalizate maximum 1 an, cu posibilitate de prelungire succesivă nelimitată condiționată de achitarea la zi a chiriei cât și a tuturor cheltuielilor de întreținere aferente imobilului.

Având în vedere propunerea favorabilă a comisiei de specialitate, conform procesului verbal anexat, vă rugăm a analiza şi aproba materialul prezentat

Anexă: Proces verbal nr. 43262 din 29.07.2020.

***Aviz favorabil***

### ***Director exec. adj. D.A.S.C.P.C.***

### ***Cosmin Blaga-Zătreanu***

***Aviz favorabil S.C. LOCATIV S.A***

***Director***

***Filimon Vasile***

### *Întocmit*

### ***Costașuc Irma***

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**



**JUDEŢUL MUREŞ** Proiect

**CONSILIUL LOCAL AL MUNICIPIULUI TÂRGU MUREŞ (nu produce efecte juridice) \***

**INIȚIATOR**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind, aprobarea termenelor de închiriere pentru spațiile cu destinație de locuințe aflate în proprietatea statului sau a unităților administrativ- teritoriale Târgu Mureș și date în administrare S.C. LOCATIV S.A.**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:** a.**)** Referatul de aprobare nr. 63880 din 29.10.2020 iniţiat de Primar prin Direcția Activități Social Culturale Patrimoniale Comerciale / Serviciul Activități Culturale, Sportive, Tineret și Locativ privind**,** aprobarea termenelor de închiriere pentru unitățile locative cu destinația de locuințe aflate în proprietatea statului sau a unităților administrativ- teritoriale

b.) Având avizul comisiei instituită prin HCLM nr. 220/ 2019,

### c.) Văzând procesul verbal al comisiei de specialitate privind comisia locativă nr. 43262 din 29.07.2020 întocmit în acest sens .

d.) Raportul Comisiilor de specialitate din cadrul Consiliului local municipal Târgu Mureș

### **În conformitate cu prevederile :** art. 1809 Cod Civil, art 75 din OUG nr. 57/2019 privind Codul administrativ, Legea nr. 114/1996 republicată, HCLM nr. 148/2001 cu modificările și completările ulterioare

### - Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

### - art. 129 alin.(1), alin. (2), alin. (7) lit.q, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

Art. 1. Se aprobă termenul de închirierepentru locuințele sociale pe o perioadă de maximum 6 luni, cu posibilitate de prelungire succesivă nelimitată condiționată de achitarea la zi a chiriei cât și a tuturor cheltuielilor de întreținere aferente imobilului.

Art. 2. Se aprobă termenul de închiriere pentru locuințele naționalizate pe o perioadă de maximum 1 an, cu posibilitate de prelungire succesivă nelimitată condiționată de achitarea la zi a chiriei cât și a tuturor cheltuielilor de întreținere aferente imobilului **.**

Art. 3.Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin D.A.S.C.P.C- Serviciul activități culturale sportive tineret și locativ , respectiv S.C. LOCATIV S.A.

Art. 4**.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**p. Secretarul General al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**